**Ministru kabineta noteikumu projekta
“Grozījumi Ministru kabineta 2008.gada 25.augusta noteikumos Nr.677 “Noteikumi par iedzīvotāju ienākuma nodokļa paziņojumiem””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | *Saskaņā ar Ministru kabineta 2009.gada 15.decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu kopsavilkums nav jāaizpilda.* |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par iedzīvotāju ienākuma nodokli” 17.panta 9.1 daļa *(redakcijā, kas stāsies spēkā 2021.gada 1.janvarī).*  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Šobrīd likuma “Par iedzīvotāju ienākuma nodokli” 17.panta 9.1 daļa iekšzemes darba ņēmējiem pie darba devēja – ārvalstu nodokļa maksātāja vai iekšzemes darba ņēmējiem, kura darbu apmaksā no Latvijas Republikai piešķirtajiem ārvalstu finanšu vai tehniskās palīdzības vai starptautisko finanšu institūciju aizdevuma līdzekļiem, paredz aprēķināto nodokli ieskaitīt budžetā ne vēlāk kā ienākuma izmaksas mēnesim sekojošā mēneša piecpadsmitajā datumā, bet paziņojumu par fiziskajām personām izmaksātajām summām (turpmāk – paziņojumu) iesniegt reizi gadā līdz taksācijas gadam sekojošā gada 1.februārim. Savukārt Ministru kabineta 2008.gada 25.augusta noteikumu Nr.677 “Noteikumi par iedzīvotāju ienākuma nodokļa paziņojumiem” (turpmāk – Ministru kabineta 2008.gada 25.augusta noteikumi Nr.677) 1.pielikuma “Paziņojums par fiziskai personai izmaksātajām summām” un 2.pielikuma “Paziņojums par fiziskajām personām izmaksātajām summām (kopsavilkums)” tabulā “1.\* Ienākuma veida kodi” netiek atsevišķi izdalīts darba algas ienākums šādiem darba ņēmējiem, tāpēc šādi ienākumi šobrīd paziņojumā tiek norādīti kā darba alga vispārīgā kārtībā.Saistībā ar vienotā konta ieviešanu likumā “Par iedzīvotāju ienākuma nodokli” tika veikti grozījumi. Atbilstoši likuma “Par iedzīvotāju ienākuma nodokli” 17.panta 9.1 daļai *(redakcijā, kas stāsies spēkā 2021.gada 1.janvarī)* iekšzemes darba ņēmējs pie darba devēja – ārvalstu nodokļa maksātāja vai iekšzemes darba ņēmējs, kura darbu apmaksā no Latvijas Republikai piešķirtajiem ārvalstu finanšu vai tehniskās palīdzības vai starptautisko finanšu institūciju aizdevuma līdzekļiem, paziņojumu, kurā norādīts no kalendāra mēneša darba samaksas aprēķinātais nodoklis, iesniedz Valsts ieņēmumu dienestam reizi ceturksnī līdz ienākuma izmaksas ceturksnim sekojošā mēneša 17. datumam un aprēķināto nodokli ieskaita vienotajā nodokļu kontā līdz ienākuma izmaksas ceturksnim sekojošā mēneša 23.datumam.Ņemot vērā minēto un, lai nodrošinātu konkrētajiem nodokļu maksātājiem korektu iedzīvotāju ienākuma nodokļa administrēšanas procesu, Ministru kabineta noteikumu projekts “Grozījumi Ministru kabineta 2008.gada 25.augusta noteikumos Nr.677 “Noteikumi par iedzīvotāju ienākuma nodokļa paziņojumiem”” (turpmāk – noteikumu projekts) paredz papildināt Ministru kabineta 2008.gada 25.augusta noteikumu Nr.677 1.pielikuma “Paziņojums par fiziskai personai izmaksātajām summām” un 2.pielikuma “Paziņojums par fiziskajām personām izmaksātajām summām (kopsavilkums)” tabulu “1.\* Ienākuma veida kodi” ar jaunu kodu darba algai “2001”. Ar šo kodu tiks norādīts ar nodokli apliekams ienākums, kuru guvis ienākuma saņēmējs – iekšzemes darba ņēmējs pie darba devēja – ārvalstu nodokļa maksātāja vai iekšzemes darba ņēmējs, kura darbu apmaksā no Latvijas Republikai piešķirtajiem ārvalstu finanšu vai tehniskās palīdzības vai starptautisko finanšu institūciju aizdevuma līdzekļiem.Ņemot vērā, ka paziņojumu iesniedz ne tikai ienākumu izmaksātājs, bet arī ienākumu saņēmējs – fiziska persona, kurš patstāvīgi veic algas nodokļa maksājumus, ja gūti ienākumi no darba devēja — ārvalstu nodokļu maksātāja vai kura darbu apmaksā no Latvijas Republikai piešķirtajiem ārvalstu finanšu vai tehniskās palīdzības vai starptautisko finanšu institūciju aizdevuma līdzekļiem, tiek precizēts arī Ministru kabineta 2008.gada 25.augusta noteikumu Nr.677 5.punkts.Papildus Ministru kabineta 2008.gada 25.augusta noteikumus Nr.677 nepieciešams tehniski precizēt, ieviešot atsevišķu ienākuma veidu kodu “Simtgades loterijas laimesti, ko izmaksā VAS “Latvijas Loto” un kas saskaņā ar likuma “Par iedzīvotāju ienākuma nodokli” pārejas noteikumu 136.punktu nav apliekams ar iedzīvotāju ienākuma nodokli. Šobrīd ienākuma izmaksātājs šādu ienākumu paziņo kā izložu un azartspēļu laimestu, bet atšķirībā no izložu un azartspēļu laimestiem, Simtgades loterijas ienākumam, tāpat kā Čeku loterijas laimestiem, nav ierobežojuma neapliekamam ienākumam. Tādējādi, to nepieciešams paziņojumā atspoguļot atsevišķi.Līdz ar to vairs nav nepieciešams pie ienākuma veida “Izložu vai azartspēļu laimesti, kas pārsniedz 3000 *euro*, izņemot preču un pakalpojumu loteriju laimesti” lietot atsevišķu pilnībā neapliekamo ienākuma veida kodu, jo vienīgie šāda veida ienākumi – Čeku loterijas ienākums un Simtgades loterijas ienākums – ir izteikti ar atsevišķiem ienākuma veidu kodiem. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iekšzemes darba ņēmēji pie darba devēja – ārvalstu nodokļa maksātāja vai iekšzemes darba ņēmēji, kuru darbu apmaksā no Latvijas Republikai piešķirtajiem ārvalstu finanšu vai tehniskās palīdzības vai starptautisko finanšu institūciju aizdevuma līdzekļiem.Simtgades loterijas ienākuma izmaksātājs – VAS “Latvijas Loto”. |
| 2. | Tiesiskā regulējuma ietekme uz tautsaimniecību un administratīvo slogu | Likuma “Par iedzīvotāju ienākuma nodokli” 17.panta 9.1 daļa *(redakcijā, kas stāsies spēkā 2021.gada 1.janvarī)* paredz iekšzemes darba ņēmējiem pie darba devēja – ārvalstu nodokļa maksātāja vai iekšzemes darba ņēmējiem, kuru darbu apmaksā no Latvijas Republikai piešķirtajiem ārvalstu finanšu vai tehniskās palīdzības vai starptautisko finanšu institūciju aizdevuma līdzekļiem, paziņojumu sniegt reizi ceturksnī. Noteikumu projekts paredz šādā gadījumā norādīt citu (jaunu) ienākuma veida kodu. Salīdzinājumā ar esošo situāciju, kad minētais nodokļu maksātājs paziņojumu iesniedz reizi gadā, ar likuma “Par iedzīvotāju ienākuma nodokli” 17.panta 9.1 daļas stāšanos spēkā, pienākums iesniegt paziņojumu būs reizi ceturksnī, tomēr jāņem vērā, ka šāds pienākums tiek noteikts, lai nodrošinātu vienotā konta ieviešanu, kas kopumā ievērojami atvieglos nodokļu maksātājiem nodokļu samaksas procesu.Simtgades loterijas ienākum izmaksātājam paziņojumā turpmāk būs jānorāda cits (jauns) ienākuma veida kods. Minētais nemaina administratīvo slogu ienākumu izmaksātājiem. |
| 3. | Administratīvo izmaksu monetārs novērtējums |  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | Izmaiņas, salīdzinot ar vidēja termiņa budžeta ietvaru n+2 gadam |
| ***1*** | ***2*** | ***3*** | ***4*** | ***5*** | ***6*** | ***7*** | ***8*** |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 101 501 | 0 | 0 | 0 |
| 2.1. valsts pamatbudžets | 0 | 0 | 0 | 101 501 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -101 501 | 0 | 0 | 0 |
| 3.1. valsts pamatbudžets | 0 | 0 | 0 | -101 501 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 |  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 101 501 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nepieciešamo izmaiņu veikšanai Valsts ieņēmumu dienesta informācijas sistēmās 2020.gadā no Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” ir nepieciešams finansējums **101 501 *euro*** apmērā, t.sk.:* Maksājumu administrēšanas informācijas sistēmā (MAIS) – 72 056 EUR;
* Elektroniskās deklarēšanas sistēmā (EDS) – 29 445 EUR.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms. |
| 8. Cita informācija | 2020.gadā nepieciešamo izmaiņu veikšanai Valsts ieņēmumu dienesta informācijas sistēmās nepieciešamais finansējums ***101 501* *euro*** apmērā tiks nodrošināts Finanšu ministrijas budžeta programmas 33.00.00 “Valsts ieņēmumu un muitas politikas nodrošināšana” piešķirtā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi 2019.gada 2.septembrī publicēta Finanšu ministrijas tīmekļvietnē http://www.fm.gov.lv sadaļā “Sabiedrības līdzdalība” – “Tiesību aktu projekti” – “Nodokļu politika”. https://fm.gov.lv/lv/sabiedribas\_lidzdaliba/tiesibu\_aktu\_projekti/nodoklu\_politika#project591. |
| 2. | Sabiedrības līdzdalība projekta izstrādē | Sabiedrības pārstāvji var līdzdarboties, rakstveidā sniedzot viedokļus par noteikumu projektu pēc tā publicēšanas Finanšu ministrijas tīmekļa vietnē. Sabiedrība viedokli par noteikumu projektu var izteikt līdz 16.septembrim |
| 3. | Sabiedrības līdzdalības rezultāti | Iebildumi un priekšlikumi par projektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nepaplašina un nesašaurina Valsts ieņēmumu dienesta līdzšinējās funkcijas un uzdevumus, kā arī neietekmē pieejamos cilvēkresursus. Noteikumu projekts nenosaka jaunas institūcijas veidošanu vai institūciju reorganizāciju un likvidāciju. |
| 3. | Cita informācija | Nav |

Finanšu ministrs J.Reirs

Tarvida 67122286

Digna.Tarvida@vid.gov.lv